***Flammehav*** (originaltittel: *Backdraft*) er en amerikansk actionthriller og kriminalfilm fra 1991 regissert av Ron Howard. Filmen handler om en gruppe brannmenn i Chicago som må hanskes med utspekulert pyroman. Etterforskningen viser seg å bli vanskelig og enkelte i begynner å mistenke at det kan vært noen i deres eget miljø som står bak. Hovedrollene spilles av Kurt Russell, William Baldwin, Robert De Niro og Scott Glenn, mens sentrale biroller spilles av Donald Sutherland, Jennifer Jason Leigh, Rebecca De Mornay, Jason Gedrick og J.T. Walsh. Filmen har et heroisk preg.

*Flammehav* ble en publikumsuksess og ble forholdsvis godt mottatt av anmelderne.

I 2019 kom en oppfølger: *Backdraft 2*. Hovedrollen i denne spilles av Joe Anderson, mens William Baldwin og Donald Sutherland gjentar rollene som Brian McCaffrey og Ronald Bartel. Filmen ble lansert direkte på video og fikk liten oppmerksomhet.

Handling
--------

Som liten gutt opplever Brian å se sin far dø etter å ha reddet en baby ut av et flammehav. Til tross for dette har Brian og hans bror Stephen valgt å bli brannmenn. Brian har et blandet forhold til yrket, ikke minst på grunn av hans sterke barndomsopplevelse, mens broren er steintøff og nesten mer heroisk enn faren. Og denne forskjellen mellom brødrene gir seg utslag i krangel og uenighet, noe som ofte fører til at de tar nevene fatt når argumentene tar slutt. Brødrenes evige krangling stilner imidlertid av når en pyroman er på ferde i byen. Etterhvert begynner sporene å peke mot at det kan være noen i deres eget miljø.

Om filmen
---------

### Økonomi og popularitet

*Flammehav* ble en publikumssuksess. Den innbrakte $152 millioner på verdensbasis, hvorav 77,8 millioner dollar i USA. Den ble den 11. mest innbringende filmen på verdensbasis i 1991 og den 14. mest innbringende i USA.

Produksjonskostnadene er estimert til $40 millioner.

### Anmelderne

Filmen ble forholdsvis godt mottatt av anmelderne, noe som gjenspeiles i at den har fått 74 % på Rotten Tomatoes. Både Roger Ebert og Leonard Maltin gav den 3 av 4 stjerner.

*VGs* anmelder gav den terningkast fire og skrev: «*Flammehav er et stykke rendyrket, velsignet ‘no bull’ amerikansk spenningsfilm, med en handling som må ha gitt Hollywoods pyroteknikere hetetokter av glede*». *Dagbladets* anmelder gav den terning tre.

### Priser

Den ble nominert til tre Oscar-priser (beste lyd, beste lydeffekter og beste visuelle effekter). Den ble også nominert til en BAFTA og to MTV Movie Award. Den vant en BMI Film Music Award.

### Reaksjoner fra brannfaglig hold

Filmen fremkalte reaksjoner hos brannmenn både i USA og Norge. Norsk brannvernforening gikk ut i pressen og mente den var virkelighetsfjern og at den «idylliserte brannhelvete». De mente også at den skapte falsk trygghet og samtidig bidro til å slå bena under seriøst brannarbeid. Under norgespremieren sto brannfolk utenfor kinoene og delte ut brosjyrer hvor det ble advart mot den virkeligheten som filmen skildrer.

I rollene
---------

* Kurt Russell … Stephen McCaffrey
* William Baldwin … Brian McCaffrey
* Robert De Niro … Donald Rimgale
* Donald Sutherland … Ronald Bartel
* Jennifer Jason Leigh … Jennifer Vaitkus
* Scott Glenn … John Adcox
* Rebecca De Mornay … Helen McCaffrey
* J.T. Walsh … Alderman Marty Swayzak
* Jack McGee … Schmidt
* Clint Howard … Ricco

Referanser
----------

1. ↑  Alex McLevy (27. mai 2019). «Backdraft 2 exists, hoping to reignite your love for the decades-old original». *The A.V. Club* **(engelsk)**. Besøkt 28. juli 2019.
2. ↑  «Backdraft II». Besøkt 28. juli 2019.
3. ↑  «Backdraft (1991)» **(engelsk)**. Box Office Mojo. Besøkt 28. juli 2019.
4. ↑  «Dokumentasjon på at BI har samtykket til publisering». *dx.doi.org*. Besøkt 12. januar 2020.
5. ↑  «Top 1991 Movies at the Domestic Box Office». *The Numbers*. Besøkt 12. januar 2020.
6. ↑  «AFI|Catalog». *catalog.afi.com*. Besøkt 31. august 2019.
7. ↑  «Backdraft (1991)» **(engelsk)**. Rotten Tomatoes. Besøkt 28. juli 2019.
8. ↑  Ebert, Roger. «Backdraft Movie Review & Film Summary (1991) | Roger Ebert». *www.rogerebert.com* **(engelsk)**. Besøkt 19. august 2019.
9. ↑  Maltin, Leonard (29. oktober 1992). *Leonard Maltin's Movie and Video Guide 1993* **(engelsk)**. Plume. ISBN 9780452268579.
10. ↑  Ellen Margrethe Sand (24. oktober 1991). «Hett, tett og farlig». *VG*. Besøkt 28. juli 2019.
11. ↑  «Tekstarkiv». *Dagbladet*. 2. oktober 1997. Arkivert fra originalen 5. mars 2016. Besøkt 28. juli 2019.
12. ↑  «Backdraft awards» **(engelsk)**. IMDb. Besøkt 28. juli 2019.
13. 1 2  Dag Fonbæk (24. oktober 1991). «Brannfolk raser mot Flammehav». *VG*. Foto: Helge Mikalsen. Besøkt 28. juli 2019.

Eksterne lenker
---------------

* (en) *Flammehav* på Internet Movie Database Rediger på Wikidata

* (no) *Flammehav* hos Filmfront Rediger på Wikidata

* (sv) *Flammehav* i Svensk Filmdatabas Rediger på Wikidata

* (da) *Flammehav* i Danmark Nationale Filminstitut Rediger på Wikidata

* (en) *Flammehav* på AllMovie Rediger på Wikidata

* (fr) *Flammehav* på Allociné Rediger på Wikidata

* (nl) *Flammehav* på MovieMeter Rediger på Wikidata

* (en) *Flammehav* på Turner Classic Movies Rediger på Wikidata

* (en) *Flammehav* på American Film Institute Rediger på Wikidata

* (en) *Flammehav* på Rotten Tomatoes Rediger på Wikidata

|  |  |
| --- | --- |
| Oppslagsverk/autoritetsdata | MusicBrainz
 |